stanford-oval/wikipedia huggingface dataset:
Hymns
Kappalelista

Defeated – 6.07
Deaf, Dumb & Blind – 4.26
Paralyzed – 5.10
Anthem – 5.27
Voidhead – 4.43
Tyrant – 4.07
White Flag – 6.27
For Life – 5.13
Animals – 3.54
Vampires – 6.30
Antihuman – 4.25
Defeated – 6.07
Regal – 4.40
Jesu – 12.51
Kappalelista > 2013 uudelleenjulkaisun bonuskappaleet

Voidhead (Demo 2012 Mix) – 4.51
Vampires (Demo 2012 Mix) – 6.10
Deaf, Dumb & Blind (Demo 2012 Remaster) – 4.37
Anthem (Demo 2012 Remaster) – 5.21
Paralyzed (Demo 2012 Remaster) – 5.10
For Life (Demo 2012 Remaster) – 5.11
If I Could Only Be What You Want (Demo 2012 Remaster) – 5.04
Aiheesta muualla

Hymns Discogsissa. (englanniksi)
Albumi Hymns Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hymns (Godflesh album)
Godflesh
| --- | --- |
Studioalbumit:   Streetcleaner  Pure  Selfless  Songs of Love and Hate  Us and Them  Hymns  A World Only Lit by Fire  Post Self  Purge 
EP:t:   Godflesh  Slavestate  Cold World  Merciless  Messiah  Decline & Fall 
Remixalbumit:   Slavestate Remixes  Love and Hate in Dub 
Kokoelmat:   The Ten Commandments  Life Is Easy  In All Languages  New Flesh in Dub Vol 1  Long Live the New Flesh 
Livealbumit:   Streetcleaner: Live at Roadburn 2011  Godflesh – The Earache Peel Sessions  Pure : Live 
Singlet:   Pulp / Christbait Rising  Slateman  Straight to Your Heart  Mothra  Xnoybis  Crush My Soul  F.O:D. (Fuck of Death)  Ringer  New Dark Ages  Imperator  Post Self  Be God  Ashen  Nero 
Käännös suomeksi
I Took a Pill in Ibiza

| ”I Took a Pill in Ibiza” Mike Posner |
| --- | --- | --- |

Singlen tiedot
 Albumilta: The Truth
 Äänitetty : 2014
 Julkaistu: 24. heinäkuuta 2015
 Formaatti: digitaalinen lataus
 Tekijä(t): Mike Posner, Martin Terefe
 Tyylilaji: dance
 Kesto: 03.19
 Levy-yhtiö: Island
Mike Posnerin muut singlet
| ”Top of the World” 2013 | ”I Took a Pill in Ibiza” 2015 |   |
I Took a Pill in Ibiza on yhdysvaltalaisen laulajan ja tuottajan Mike Posnerin kappale. Kappale oli alun perin akustinen ja kitarapohjainen, ja sen remiksasi norjalainen duo Seeb. Remiksattu versio julkaistiin Yhdysvalloissa digitaalisena latauksena 24. heinäkuuta 2015 Posnerin toisen EP:n The Truth ensimmäisenä singlenä. Norjassa se nousi singlelistan kärkeen.
Listasijoituksia

| Lista (2015) | Paras Sijoitus |
| --- | --- |
Norja (VG-lista): 1
Ruotsi (Sverigetopplistan): 7
Suomi (Virallinen lista): 7
Tanska: 4
Käännös suomeksi
Herman Fredrik Sohlberg

Herman Fredrik Sohlberg (1. huhtikuuta 1813 Vöyri – 27. kesäkuuta 1881 Pohja) oli suomalainen rovasti, opettaja, Tammikuun valiokunnan jäsen ja valtiopäivämies.
Henkilöhistoria

Sohlbergin vanhemmat olivat Vöyrin nimismies Johan Sohlberg (k. 1815) ja Anna Tuvelin. Hän kävi Vaasan triviaalikoulua ja pääsi ylioppilaaksi Helsingissä 1830. Sohlberg valmistui Helsingin yliopistosta filosofian kandidaatiksi 1839 ja filosofian maisteriksi 1840. Hänet vihittiin papiksi Turun hiippakunnassa 1854.
Sohlberg oli Helsingin yksityislyseon opettajana 1836–1839, Turun triviaalikoulun vt. opettajana 1839–1840, Turun kauppakoulun opettajana 1840. Turun merenkulkukoulun opettajana 1840–1841 sekä Turun yläalkeiskoulussa vt. kollegana vuodesta 1841, vakinaisena kollegana vuodesta 1842, apulaiskonrehtorina vuodesta 1846 ja apulaisrehtorina vuodesta 1851. Hän oli samalla Turun teknillisen reaalikoulun opettajana vuodesta 1849 ja koulun johtajana vuodesta 1850. Sohlbergista tuli Pohjan ja Tammisaaren kirkkoherra vuonna 1857 ja hän sai rovastin arvon 1860. Hän oli vt. lääninrovastina 1863 ja  vakinaisena lääninrovastina vuodesta 1867. Sohlberg oli Tammikuun valiokunnan jäsen vuonna 1862 ja osallistui pappissäädyssä valtiopäiville 1872.
Herman Fredrik Sohlberg oli naimisissa vuodesta 1843 Maria Rosina Richterin (k. 1911) kanssa. Heidän lapsiaan olivat arkkitehti Bruno Gerhard Sohlberg (1862–1923), vuorineuvos Seth Sohlberg (1856–1918) ja kansanedustaja Hedvig Sohlberg (1858–1937).
Teoksia

Yhteinen kieli-oppi. Aschan, Kuopio 1861, parannettu painos Weurlander, Kuopio 1879
Ruotsinkieli-oppi : suomennettu. Aschan, Kuopio 1862
Ilja Uljanov

Ilja Uljanov
Ilja Nikolajevitš Uljanov (ven. Илья Николаевич Ульянов, 31. heinäkuuta 1831 Astrahan – 24. tammikuuta 1886 Simbirsk) oli venäläinen kulttuurihenkilö ja julkisen koulutuksen kehittäjä. Ilja Uljanov oli Venäjän vallankumousjohtajan ja Neuvostoliiton perustajan Vladimir Iljitš Leninin isä.
Ilja Uljanov syntyi Astrahanissa räätälin perheeseen. Hänen äitinsä oli kalmukki. Hän opiskeli fysiikkaa ja matematiikkaa Kazanin yliopistossa ja valmistui vuonna 1854. Hänen puolisonsa oli Maria Aleksandrovna Blank.
1850- ja 1860-luvuilla Uljanov opetti matematiikkaa ja fysiikkaa Penzan instituutissa Venäjän aatelistolle ja myöhemmin lyseossa ja tyttökoulussa Nižni Novgorodissa.
Penzassa Ilja johti meteorologisia tutkimuksia ja kirjoitti aiheesta kaksi kirjaa. Vuonna 1869 Uljanov nimitettiin  Simbirskin kunnan koulutarkastajaksi ja vuosina 1874–1886 hän oli ylitarkastaja. Vuonna 1882 hänelle myönnettiin Pyhän Vladimirin 3. luokan kunniamerkki ja todellisen valtioneuvoksen arvonimi, mikä merkitsi sitä,  että hän sai  perinnöllisen aatelisen aseman.
Ilja Uljanov oli aikalaisiinsa nähden hyvin koulutettu ja kuului älymystöön.
Iiro Kuosa

| Iiro Kuosa> Henkilötiedot |
| --- | --- |
Syntynyt: 26. kesäkuuta 1991 (ikä 33)  Lohja
Pesäpalloilija
Ulkopelipaikka:  ykkösvahti
Sisäpelirooli:  vaihtaja
Pituus:  180 cm
Heittokäsi:  oikea
Lyöntipuoli:  oikea
Seura:  Hyvinkään Tahko
Pelaajaura
Ammattilaisjoukkueet
 2012–2016  2017–2023  2024– :    Hyvinkään Tahko   Joensuun Maila   Hyvinkään Tahko 
Iiro Kuosa (s. 26. kesäkuuta 1991 Lohja) on suomalainen pesäpalloilija, joka edustaa Hyvinkään Tahkoa. Ulkokentällä Kuosa pelaa ykkösvahtina, ja hänet tunnetaan erittäin hyvänä etukenttäpelaajana. Sisäpelissä Kuosa toimii yleensä vaihtajan roolissa.
Kuosa pelasi Suomensarjaa kasvattajaseurassaan Vihdin Pallossa vuosina 2007–2011. Kaudeksi 2011 hän siirtyi Hyvinkään Tahkon junioripelaajaksi ja pääsi pelaamaan Poikien Superpesistä kahtena viimeisenä juniorivuotenaan. Tie aikuisten sarjoihin avautui vuonna 2012, kun Kuosa pelasi 23 ottelua Ykköspesistä Puna-Mustissa ja kaksi ottelua Superpesistä Hyvinkään Tahkossa.
Kuosan vastuu Tahkossa kasvoi vähitellen, ja hän edusti seuraa lopulta kauden 2016 loppuun saakka. Tämän jälkeen Kuosa siirtyi Joensuun Mailaan, jossa hän pelasi kauteen 2023 asti. Kaudeksi 2024 hän siirtyi takaisin Hyvinkään Tahkoon.
Kauden 2023 loppuun mennessä Kuosa on pelannut 303 Superpesiksen runkosarjaottelua. Näissä hän on lyönyt 3+49 juoksua, tuonut 47 juoksua ja kerännyt 320 kärkilyöntipistettä. Itä–Länsi-otteluun hänet on valittu kuusi kertaa.  SM-mitaleita Kuosa on voittanut neljä: kaksi kultaa (2018, 2019) ja kaksi pronssia (2017, 2022).
Koulutukseltaan Kuosa on luokanopettaja ja matematiikan aineenopettaja. Hän on opiskellut Itä-Suomen yliopistossa Joensuussa.
Heinänen (Heinola)

| Heinänen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°18′06″N, 26°05′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Koukkujokeen 
Järvinumero:  14.173.1.028
Mittaustietoja
Pinnankorkeus:  79,5 m  
Pituus:  780 m  
Leveys:  220 m  
Rantaviiva:  2,023 km  
Pinta-ala:  11,231 ha  
Saaria:  ei saaria 
 fiHeinänen 
Heinänen  on Päijät-Hämeessä Heinolassa Lusin kylän lähellä sijaitseva järvi.
Maantietoa

Järven pinta-ala on 11,2 hehtaaria, se on 800 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 79,5 metriä mpy.
Israel Simonpoika Annala

Israel Simonpoika Annala (noin 1650 – 1710) oli suomalainen Pohjanmaalla vaikuttanut kirkonrakentaja.
Israel Simonpoika Annalan suunnittelemia ja rakentamia kirkkoja:
1694 Iin vanha puukirkko (kirkko ja 1754 valmistunut kellotapuli paloivat salaman sytyttäminä 1942)
Hitman: Agent 47

| Hitman: Agent 47 |
| --- | --- |

Ohjaaja:  Aleksander Bach
Käsikirjoittaja:  Michael Finch Skip Woods
Perustuu:  IO Interactiven Hitman-pelisarjaan
Tuottaja:  Adrian Askarieh Charles Gordon Skip Woods Alex Young
Säveltäjä:  Marco Beltrami
Kuvaaja:  Óttar Guðnason
Leikkaaja:  Nicolas de Toth
Pääosat:  Rupert Friend Hannah Ware Zachary Quinto
Valmistustiedot
Valmistusmaa:  Yhdysvallat
Tuotantoyhtiö:  20th Century Fox Daybreak Films Giant Pictures TSG Entertainment
Levittäjä:  20th Century Studios InterCom Netflix Disney+
Ensi-ilta:  21. elokuuta 2015
Kesto:  96 minuuttia
Alkuperäiskieli:  englanti
Budjetti:  35 000 000 dollaria
Tuotto:  82 347 656 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hitman: Agent 47 on vuonna 2015 ensi-iltansa saanut yhdysvaltalainen toimintatrilleri, jonka on ohjannut Aleksander Bach. Elokuva perustuu IO Interactive -pelitalon Hitman-pelisarjaan ja sen päähenkilöön Agentti 47:ään. Elokuvan pääosissa esiintyvät Rupert Friend, Hannah Ware ja Zachary Quinto. Elokuvan on käsikirjoittanut Michael Finchin lisäksi Skip Woods, joka tunnetaan myös Timothy Olyphantin tähdittämän vuoden 2007 Hitman-elokuvan käsikirjoittajana. Elokuvat eivät ole juonellisesti yhteydessä toisiinsa.
Juoni

Tohtori Peter Litvenko johtaa salaista tutkimusohjelmaa, jossa luodaan täydellisiä salamurhaajia. Geneettisesti muunneltu ”Agentti” on tavallista ihmistä vahvempi, nopeampi ja älykkäämpi eikä tunne pelkoa tai katumusta. Litvenko alkaa kuitenkin kokea tappokoneisiin keskittyvän tutkimuksen vaarallisena ja päättää paeta. Tohtori hylkää tyttärensä Katian ja katoaa. Mikään järjestö ei kykene jatkamaan tutkimustyötä ilman Litvenkoa. Syndicate International -yhtiön tavoitteena on löytää Litvenko ja jatkaa agenttiohjelmaa. International Contracts Agency (ICA) -monialayritykselle työskentelevä Agentti 47 hankaloittaa toimintaa tappamalla Syndicaten jäseniä.
Aikuiseksi varttunut Litvenkon tytär Katia asuu Berliinissä ja käyttää aikansa isänsä etsimiseen. Katiaa vaivaa jatkuva ahdistus ja yliherkkä selviytymisvaisto, jonka myötä hän näkee ja kuulee asioita tavallista ihmistä herkemmin. Hän kohtaa John Smith -nimisen miehen ja toivoo saavansa tältä tietoa isästään. Smith tarjoaa suojelua uhkaavaa Agentti 47:ää vastaan. Smith kertoo Katialle Litvenkon iän ja paljastaa yksityiskohtia muun muassa tämän terveydentilasta ja kielitaidoista. Informaation perusteella Katia tajuaa isänsä asuvan Singaporessa. 47 yllättää kaksikon ja ampuu Smithin.
47 paljastaa Katialle, että tämä on todellisuudessa Agentti 90. Hän opettaa Katiaa käyttämään tämän selviytymisvaistoja hyödyksi taistelussa Syndicaten joukkoja vastaan. Agentit kohtaavat kuolleeksi luullun Smithin, joka on todellisuudessa varustettu vahvalla ihonalaisella panssarilla. Yhteenoton jälkeen 47 ja Katia pakenevat ja matkustavat Singaporeen. Litvenko, joka on huonossa kunnossa ja käyttää alituisesti inhalaattoria, pyytää Katialta anteeksi tämän hylkäämistä. Syndicaten sotilaat saapuvat paikalle ja kaappaavat Litvenkon.
Litvenko joutuu kidutetuksi Syndicaten päämajassa kieltäytyessään yhteistyöstä yhtiön ja tämän johtajan Antoine LeClerqin kanssa. Kun Katia on hyökännyt päämajaan helikopterilla, 47 tunkeutuu rakennukseen palomieheksi naamioituneena ja kukistaa Smithin lähitaistelussa. LeClerq ottaa Litvenkon mukaansa helikopteriin ja yrittää paeta, mutta Litvenko tappaa sekä itsensä että LeClerqin 47:n antamalla kranaatilla, jonka tämä oli naamioinut inhalaattoriksi. 47 saa puhelun ICA:lta, jolloin Katia saa tietää, että 47:n tehtävänä on koko ajan ollut LeClerqin murhaaminen. Myös Katia on tappolistalla, mutta 47 ei kuitenkaan noudata käskyä. ICA lähettää 47:n ja Katian perään Agentti 48:n.
Näyttelijät

| 0 | 1 | 2 |
| --- | --- | --- |
|  Rupert Friend  | … |  Agentti 47   |
|  Hannah Ware  | … |  Katia van Dees   |
|  Zachary Quinto  | … |  John Smith   |
|  Ciarán Hinds  | … |  Litvenko   |
|  Thomas Kretschmann  | … |  Antoine LeClerq   |
|  Angelababy  | … |  Diana   |
|  Dan Bakkedahl  | … |  Sanders   |
|  Emilio Rivera  | … |  Fabian   |
|  Rolf Kanies  | … |  Dr. Delriego   |
|  Jerry Hoffmann  | … |  Franco   |
Tuotanto

Elokuva julkistettiin 5. helmikuuta 2013. Päärooliin Agentti 47:ksi valittiin Paul Walker, mutta näyttelijä kuoli auto-onnettomuudessa ennen kuvausten alkua. Tammikuussa 2014 Walkerin korvaajaksi valittiin Rupert Friend. Berliiniin ja Singaporeen sijoittuvat kuvaukset alkoivat maaliskuussa 2014.
Vastaanotto

Elokuva on saanut yleisesti negatiivisen vastaanoton. Rotten Tomatoes -sivustolla elokuva on saanut keskimäärin 3,7 pistettä kymmenestä. Sivustolla Hitman: Agent 47 koetaan edeltäjäänsä heikommaksi, ja elokuvan sanotaan olevan ”ontto sekoitus laimeaa toimintaa ja tuotesijoittelua”. Metacriticissä elokuvalle annettu arvosana on 28 pistettä sadasta.
IGN antoi elokuvalle arvosanan 6.0/10 ja totesi, että ”Hitman: Agent 47 on pelisarjan faneille varmasti liian tyypillinen toimintaelokuva ja tavallisesti katsojalle taas liian videopelimäinen.” IrishFilmCritic tarjosi arvosanan 3.5/5 ja vertasi Hitman: Agent 47:n yliampuvaa ja yksinkertaisen hauskaa tyyliä Arnold Schwarzeneggerin, Sylvester Stallonen and Bruce Willisin toimintaelokuviin.
Aiheesta muualla

Hitman: Agent 47 Internet Movie Databasessa (englanniksi)
Hitman: Agent 47 Elonet.
-pelisarja
| --- | --- |
Pelit:   Codename 47  Silent Assassin  Contracts  Blood Money  Absolution 
Uusi sarja:   Hitman  Hitman 2  Hitman 3 
Spin-offit:   Hitman GO  Hitman: Sniper 
Elokuvat:   Hitman  Hitman: Agent 47 
Hahmot:  Agentti 47
Inkerin Kirkko

| Inkerin Kirkko |
| --- | --- |
Lehtityyppi:  aikakauslehti
Julkaisija:  Inkerin kirkko
ISSN:  ISSN 77-9428
Levikki:  1 500
Perustettu:  12/1991
Päätoimittaja:  Aarre Kuukauppi
Kotikunta:  Pietari
Kotimaa:  Venäjä
Ilmestymistiheys:  4 kertaa vuodessa
Aiheesta muualla
Inkerin Kirkko -lehti
Inkerin Kirkko on Inkerin kirkon lehti, joka perustettiin joulukuussa 1991 jo ennen kuin Inkerin kirkko itsenäistyi Viron evankelis-luterilaisen kirkon rovastikunnasta itsenäiseksi Venäjän federaation alueella toimivaksi kirkokseen.
Lehden perusti Inkerin rovastikunta ja sen ensimmäinen päätoimittaja oli Leino Hassinen ja toimitussihteeri Tatjana Paas. Aluksi lehti ilmestyi 18-sivuisena suomen- ja venäjänkielisenä painoksena, minkä jälkeen 1994 ne yhdistettiin yhdeksi kaksikieliseksi painokseksi, jonka sivumäärä oli 28. Päätoimittajaksi tuli Aarre Kuukauppi. 1996 toimitussihteeriksi tuli Timo Kivioja ja vastaavaksi toimittajaksi Tatjana Paas.
2001 lehti jakautui jälleen suomen- ja venäjänkieliseksi painokseksi ja toimitussihteerinä oli 2001–2003 Svetlana Kuukauppi. Kahden vuoden ajan lehteä julkaisi moskovalainen Luterilainen tunti, joka liitti siihen omia sivujaan.
2004 venäjänkielisen painoksen vastaavaksi toimittajaksi tuli Pavel Krylov ja suomenkielisen Sisko Pörsti. Svetlana Kuukauppi palasi 1. huhtikuuta 2007 venäjänkielisen lehden toimittajaksi. Vuoden 2009 alusta suomenkielisen lehden vastaava toimittaja on Tuulikki Vilhunen ja toimittaja Kristiina Paananen.
Hägerstenin piiri

| Hägerstenin piiri |
| --- | --- |
 Uppenbarelsekyrkan
 fiHägerstenin piiri 
 59°18′14″N, 18°00′07″E 
Valtio:   Ruotsi
Maakunta:  Södermanland
Lääni:  Tukholman lääni
Kunta:  Tukholman kunta
Piirikoodi:  212098
Väestö
Väkiluku (2022):  76 341 
Hägerstenin piiri (ruots. Hägerstens distrikt) sijaitsee Tukholman kunnassa Ruotsissa. Sen väkiluku on 76 341  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Tukholman kunnan piirit
Industrialnyi sojuz Donbasu

| Industrialnyi sojuz Donbasu |
| --- | --- |

Yritysmuoto:  osakeyhtiö
Perustettu:  1995
Toimitusjohtaja:  Serhi Taruta
Kotipaikka:   Donetsk, Ukraina
Toiminta-alue:  Ukraina, Puola, Unkari
Toimiala:  metalliteollisuus
Henkilöstö:  yli 40 000
Kotisivu:  www.isd.com.ua
Infobox OKVirheellinen NIMI-arvo: 
Industrialnyi sojuz Donbasu (ISD, ukr. Індустріальний союз Донбасу, ven. Индустриальный союз Донбасса, Industrialnyi sojuz Donbassa) on erityisesti terästeollisuudessa toimiva ukrainalainen holdingyhtiö. Forbes listasi sen vuonna 2012 liikevaihdoltaan Ukrainan kolmanneksi suurimmaksi yritykseksi. Yritys kuuluu tuotantomäärältään maailman 30–40 suurimman teräsvalmistajan joukkoon.
Yhtiön kotipaikka on Donetsk, ja sen johdossa toimii keväällä 2014 Donetskin alueen kuvernööriksi nimitetty oligarkki Serhi Taruta. Ukrainassa olevien tuotantolaitosten lisäksi sillä on toimintaa Puolassa ja Unkarissa.
Enemmistöosuus yhtiöstä on venäläistä teräsjätti Evraz Groupia lähellä olevilla tahoilla (Aleksandr Katuninin ryhmittymä, 50,0 % + 2 osaketta), niukan osakevähemmistön (49,99 %) jäädessä Serhi Tarutalle ja Oleh Mkrttšanille.
Aiheesta muualla

Industrialnyi sojuz Donbassa (ISD) (englanniksi) (ukrrudprom.ua)
Donetsk governor’s assets seized in Cyprus (5/2014) (Arkistoitu – Internet Archive) (englanniksi) (tert.am)
Sławomir Matuszak: The oligarchic democracy: The influence of business groups on Ukranian politics (pdf, 9/2012) (Arkistoitu – Internet Archive) (englanniksi) (osw.waw.pl)
USGS: 2011 Minerals Yearbook - Ukraine (englanniksi) (usgs.gov)
Ilmailukäsikirja

Suomen ATS-järjestelmäkartta 1940-luvun alusta. Ensimmäiset suomalaiset ilmailutiedotusjulkaisut olivat käsin piirrettyjä. Kokonainen Suomen ilmailukäsikirja julkaistiin ensimmäisen kerran vuonna 1958. Kuvan karttalehden myöhäisin mahdollinen julkaisuajankohta on vuosi 1946, sillä kuvaan ei ole merkitty NDB-radiomajakoita, joista ensimmäiset asennettiin tuona vuonna.
Ilmailukäsikirja (engl. Aeronautical Information Publication, AIP) on kunkin maan ilmailuviranomaisen tai viranomaisen valtuuttaman tahon julkaisema dokumentti, joka sisältää pysyväisluonteiset ilmailun perustiedot, kuten tiedot määräyksistä, lentoasemista, lentoreiteistä ja lentomenetelmistä sekä muut tiedot, joita tarvitaan kyseisessä maassa lentämiseen. Suomen ilmailukäsikirjaa julkaisee Fintraffic Lennonvarmistus. Ensimmäinen kokonainen laitos on vuodelta 1958 (tätä ennen ilmailukäsikirjaa oli julkaistu epätäydellisenä vuodesta 1944, jolloin ilmailun kansainväliset yleissopimukset tulivat voimaan), ja heinäkuussa 1997 Suomen ilmailukäsikirjan rakennetta uudistettiin vähentämällä osien määrää, jolloin se soveltuu paremmin digitaalisesti julkaistavaksi. Suomessa paperisesta laitoksesta luovuttiin useassa vaiheessa vuosien 2014-2015 välillä. Ilmailukäsikirja on osa ilmailutiedotuspalvelua (engl. Aeronautical Information Services, AIS), joka on määritelty kansainvälisen siviili-ilmailun yleissopimuksen liitteessä 15. Vuodesta 1964 AIP-tietojen jakelu ja päivitys on toteutettu ns. AIRAC-järjestelyn avulla, jossa on  mm. määritelty varoajat sille, kuinka kauan ennen voimaantuloa aiottu toimintaympäristöön vaikuttava, pysyvä muutos tulee julkaista. Näin taataan sekä ilmatilan käyttäjille että lennonjohdolle riittävä valmistautumisaika.  Aiemmin suuretkin muutokset voitiin julkaista lyhyellä varoitusajalla, tai jopa pelkällä NOTAM-sanomalla.
Aiheesta muualla

Selostus kansainvälisen siviili-ilmailun yleissopimuksen liitteestä 15 (ICAO Annex 15) (englanniksi)
Suomen ilmailukäsikirjan verkkoversio
Eurocontrolin ylläpitämä luettelo eri maiden ilmailukäsikirjojen verkkoversioista
Israel Tal

Israel Tal
Israel Tal (hepr. ‏ישראל טל‎, Jisrael Tal; 13. syyskuuta 1924 – 8. syyskuuta 2010) oli israelilainen kenraalimajuri.
Tal liittyi 17-vuotiaana Britannian armeijan juutalaisprikaatiin, joka muodostettiin Palestiinan mandaatin alueella asuneista juutalaisista. Hän taisteli Pohjois-Afrikassa ja Italiassa. Juutalaisprikaati lakkautettiin vuonna 1946. Tal palasi Palestiinaan Haganassa, joka edelsi Israelin puolustusvoimia. Hän palveli Israelin itsenäisyyssodassa vuonna 1948 ja oli 10. jalkaväkiprikaatin komentaja Suezin kriisissä vuonna 1956. Tal johti Israelin panssarijoukkoja vuodesta 1964. Hänellä oli merkittävä rooli kuuden päivän sodassa (1967), joka The Guardianin muistokirjoituksen mukaan oli menestyksekkäin osoitus hänen kyvyistään operatiivisessa johdossa.
Tal oli jom kippur -sodan syttyessä vuonna 1973 varaesikuntapäällikkö. Hän ajautui monien kollegoidensa kanssa erimielisyyksiin strategiasta. Osa kollegoista piti häntä sodan alkuvaiheissa ylenmääräisen pessimistisenä. Tal kieltäytyi Moshe Dayanin ja David Elazarin määräyksestä jatkaa hyökkäystä egyptiläisiä joukkoja vastaan aselevon solmimisesta huolimatta. Tämä käytännössä päätti hänen uransa. Tal vetäytyi armeijan palveluksesta vuonna 1974, mutta jatkoi työskentelyä Israelin puolustusministeriössä ja työskenteli uuden taistelupanssarivaunun, Merkavan suunnittelun parissa. Tal kärsi aivoverenkiertohäiriöstä vuonna 1999 ja oli siitä lähtien hauraassa terveydentilassa. Hänellä oli vaimo Hagit ja kaksi lasta.
Hymy

Iloisia hymyjä.
Hymy on monimerkityksinen kasvojen ilme, joka voi esimerkiksi ilmaista mielihyvää tai viestiä ystävällisyyttä, kiitosta, hyväksyntää tai ylemmyyttä.
Fysiologia

Hymyn tuottamiseen käytetään useita kasvojen 43 lihaksesta. Eri yksilöt käyttävät hymyillessään lihaksiaan hiukan eri tavalla, ja ihmisillä on myös eri määrä kasvolihaksia. Suupielten ja ylähuulen kohottamiseen vaaditaan vähimmillään viiden kasvolihasparin eli kymmenen lihaksen toiminta.
Hymy syntyy, kun iso poskiluulihas supistuessaan venyttää suuta leveämmäksi, jolloin suu kaartuu sivuilta ylöspäin. Jos isolla poskiluulihaksella on suupielessä kaksi kiinnityskohtaa, poskiin ilmaantuu hymykuopat. Hymylihas supistuessaan vetää suupielet sivuille.
Hymy voi ulottua myös silmiin. Kun kumpaakin silmäkuoppaa ympäröivä silmän kehälihas supistuu, posket nousevat ylöspäin, alaluomet pullistuvat ja silmäkulmiin muodostuvat naururypyt.
Hymy viestintänä

Hymy on kaikissa kulttuureissa ystävällisyyden merkki, ja se on yleinen ilme tervehtimisen yhteydessä.
Vuonna 2017 julkaistun tutkimuksen mukaan hymytyyppejä on viestinnän kannalta kolme erilaista: palkitseva, yhdistävä ja hallitseva. Palkitsevassa hymyssä suupielet nousevat symmetrisesti, suu aukeaa, hampaat paljastuvat ja kulmakarvat kohoavat. Palkitsevasti hymyilevät esimerkiksi pienen lapsen vanhemmat lapselleen. Yhdistävässä hymyssä suupielet leviävät mutta hampaat eivät paljastu. Yhdistävällä hymyllä viestitään hyväksyntää, yhteenkuuluvuutta ja sidosta. Hallitseva hymy on epäsymmetrinen, ja siinä kohoavat kulmakarvat ja poskipäät. Hallitsevan hymyn toispuolisuus saa sen näyttämään hiukan ivalliselta ja pilkalliselta. Hallitsevalla hymyllä viestitään asemasta, ja sen avulla hallitaan sosiaalisia arvoasetelmia.
Vaikutukset

Tutkimusten mukaan ostajat suosivat aidosti hymyilevän ihmisen kuvalla varustettuja tuotteita verrattuna vakavailmeisen tai keinotekoisesti hymyilevän ihmisen kuvalla varustetuihin. Tämän vuoksi mainoksissa näytetään usein hymyileviä ihmisiä.
Kanadassa vuonna 2011 julkaistun tutkimuksen mukaan onnellisesti hymyilevä nainen vetoaa miehiin, mutta onnellisesti hymyilevä mies ei vetoa naisiin seksuaalisesti. Naisten tiedetäänkin hymyilevän miehiä useammin.
Hymyilemisen on tutkimuksissa havaittu voimistavan hymyilijän omaa hyvänolontunnetta esimerkiksi hauskaa televisio-ohjelmaa katsottaessa.
Aiheesta muualla

Kuvia tai muita tiedostoja aiheesta Hymy Wikimedia Commonsissa
Sitaatteja aiheesta Hymy Wikisitaateissa
Leonardo da Vincin Mona Lisan kasvoilla karehtii kuuluisan monitulkintainen, vieno hymy.